Žubalaitis
Žùbalaitis (arba Užubalis; blrs. Забалаць, rus. Заболоть) – agromiestelis Gudijoje, Gardino srityje, Varanavo rajone, 52 km į vakarus nuo Varanavo, prie Rodūnios–Astrynos plento ir Niziankos upelio. Stovi klasicistinė Švč. Trejybės bažnyčia (1812 m.), XIX a. vandens malūno liekanos. 4,5 km nuo Žubalaičio yra stambus riedulys „Budrevičiaus akmuo“. Veikia žemės ūkio bendrovė.